b'\n_START_ARTICLE_\nJ\xc3\xa9ssica Augusto\n_START_SECTION_\nKarriere\n_START_PARAGRAPH_\nAugusto starter sin karriere innen terrengl\xc3\xb8p, og tok hun gull p\xc3\xa5 2000 meter ved Junior-EM 2000 i Malm\xc3\xb6. Hennes f\xc3\xb8rste opptreden p\xc3\xa5 bane i VM-sammenheng var p\xc3\xa5 5000 meter ved VM i friidrett 2005, men hun endte sist i sitt heat. Hun gjorde det bra ved det Ibero-amerikanske mesterskapet, og tok gull p\xc3\xa5 3000 meter der i b\xc3\xa5de 2004 og 2006. Hun ledet det portugisiske kvinnelaget til laggull ved EM i terrengl\xc3\xb8p 2006. \xc3\x85ret etter deltok hun i friidrett ved Summer-Universiaden 2007, og satte der Universiade-rekord da hun vant 5000 meter p\xc3\xa5 tiden 15.28,78._NEWLINE_Hun ble portugisisk mester i terrengl\xc3\xb8p i 2008, og tok deretter s\xc3\xb8lvmedalje ved EM i terrengl\xc3\xb8p 2008. Hun begynte deretter \xc3\xa5 konkurrere i hinder p\xc3\xa5 bane, og satte portugisisk rekord i 2008. Hun deltok i to \xc3\xb8velser i Beijing-OL 2008 (5000 m og hinder), men klarte ikke \xc3\xa5 n\xc3\xa5 finalen i noen av disse._NEWLINE_Neste sesong fikk hun en fjerdeplass ved EM i terrengl\xc3\xb8p 2009, 7 sekunder bak bronsemedaljen som gikk til nederlandske Adri\xc3\xabnne Herzog, men ledet igjen Portugal til laggull for kvinner. Hun vant 1500 m ved Lusophony Games 2009 i juli, og konkurrerende senere ved VM i friidrett 2009, der hun n\xc3\xa5dde finalen p\xc3\xa5 3000 meter hinder, og endte p\xc3\xa5 11.-plass totalt. Augusto vant Great North Run i 2009, med tiden 1:09:08 p\xc3\xa5 halvmaraton. Hun slo landsmennene In\xc3\xaas Monteiro og Analia Rosa ved Oeiras International Cross Country 2009, og vant gull._NEWLINE_Hun l\xc3\xb8p 3000 m ved VM i friidrett innend\xc3\xb8rs 2010, og endte p\xc3\xa5 8.-plass i finalen. Hun ble nummer 21 ved VM i terrengl\xc3\xb8p 2010, men ble likevel den raskeste europeiske-f\xc3\xb8dte l\xc3\xb8peren i m\xc3\xa5l. Etter seier i l\xc3\xb8pet Cursa Bombers p\xc3\xa5 10 km, med personlig rekord p\xc3\xa5 32.08, uttalte hun at hun var klar for \xc3\xa5 fors\xc3\xb8ke lengre l\xc3\xb8psdistanser, som 10.000 meter p\xc3\xa5 bane. Ved det Ibero-amerikanske mesterskapet 2010 vant hun bronse p\xc3\xa5 1500 m, men hun var misforn\xc3\xb8yd med resultatene, til tross en personlig rekord p\xc3\xa5 4.08,32. Augusto l\xc3\xb8p ogs\xc3\xa5 3000 m, der hun satte mesterskapsrekord p\xc3\xa5 8.46,59, det raskeste l\xc3\xb8pet av noen europeer hittil i sesongen. Hun l\xc3\xb8p inn p\xc3\xa5 ny portugisisk rekord p\xc3\xa5 9.18,54 p\xc3\xa5 3000 m hinder senere samme m\xc3\xa5ned, bak Marta Dom\xc3\xadnguez, i l\xc3\xb8pet Gran Premio de Andaluc\xc3\xada._NEWLINE_Hun satte ny personlig rekord p\xc3\xa5 5000 meter p\xc3\xa5 Diamond League-stevnet Meeting Areva i 2010, og slo sin forrige personlige rekord med over 20 sekunder, da hun l\xc3\xb8p inn p\xc3\xa5 femteplass med tiden 14.37,07. Ved EM i friidrett 2010 var hun et stykke bak Elvan Abeylegesse p\xc3\xa5 10.000 meter, som l\xc3\xb8p inn alene til seier, men hun vant klart bronsemedaljen, hennes f\xc3\xb8rste pallplassering p\xc3\xa5 bane p\xc3\xa5 europeisk niv\xc3\xa5. I terrengl\xc3\xb8p vant hun gull ved EM i terrengl\xc3\xb8p 2010 i Portugal, fem sekunder foran tyrkiske Binnaz Uslu. Portugal vant ogs\xc3\xa5 lagkonkurransen, med 19 poeng, klart foran Storbritannia som fikk 65 poeng. _NEWLINE_I 2011 fikk hun s\xc3\xb8lv ved Roma-Ostia halvmaraton, og hun kom hun p\xc3\xa5 8.-plass ved London Marathon, hennes f\xc3\xb8rste maratonl\xc3\xb8p. I juni fikk hun s\xc3\xb8lv ved \xc3\x96sterreichischen Frauenlauf, bak lagvenninnen Ana Dulce F\xc3\xa9lix. Hun deltok ogs\xc3\xa5 ved VM i friidrett 2011, der hun kom p\xc3\xa5 10.-plass p\xc3\xa5 10.000 meter med tiden 32:06.68. _NEWLINE_Hun vant halvmaratonl\xc3\xb8pet Meia Maratona do Funchal i Portugal mars 2012, med tiden 1:16.38, og i april kom hun p\xc3\xa5 8.-plass ved London Marathon, samme plass som \xc3\xa5ret f\xc3\xb8r. I juli fikk hun tredjeplass ved halvmaratonl\xc3\xb8pet Meia Maratona das Cataratas i Brasil. _NEWLINE_Hun er sammen med Eduardo Carvalho, som er portugisisk landslagskeeper i fotball.'